CELEX: 32019D2003
Language: lt
Date: 2019-11-28 00:00:00
Title: KOMISIJOS ĮGYVENDINIMO SPRENDIMAS (ES, Euratomas) 2019/2003 2019 m. lapkričio 28 d. dėl leidimo Airijai iki 2023 m. pabaigos ir toliau naudoti tam tikrus apytikrius apskaičiavimus su keleivių vežimu susijusių nuosavų išteklių iš PVM bazei apskaičiuoti (pranešta dokumentu Nr. C(2019) 8593) (Tekstas autentiškas tik anglų kalba)

2.12.2019   
               
               
                  LT
               
               
                  Europos Sąjungos oficialusis leidinys
               
               
                  L 310/52
               
            
         KOMISIJOS ĮGYVENDINIMO SPRENDIMAS (ES, Euratomas) 2019/2003
         2019 m. lapkričio 28 d.
         dėl leidimo Airijai iki 2023 m. pabaigos ir toliau naudoti tam tikrus apytikrius apskaičiavimus su keleivių vežimu susijusių nuosavų išteklių iš PVM bazei apskaičiuoti
         (pranešta dokumentu Nr. C(2019) 8593)
         (Tekstas autentiškas tik anglų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į Europos atominės energijos bendrijos steigimo sutartį,
         atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 6 straipsnio 3 dalies antrą įtrauką,
         pasikonsultavusi su Nuosavų išteklių patariamuoju komitetu,
         kadangi:
         
                     (1)
                  
                  
                     pagal Tarybos direktyvos 2006/112/EB (2) 371 straipsnį Airija gali ir toliau neapmokestinti tos direktyvos X priedo B dalyje nurodytų sandorių, jeigu ji tokių sandorių neapmokestino 1978 m. sausio 1 d. Pagal tą straipsnį į tuos sandorius turi būti atsižvelgta nustatant nuosavų išteklių iš pridėtinės vertės mokesčio (PVM) bazę;
                  
               
                     (2)
                  
                  
                     pagal Komisijos sprendimą 2010/5/ES, Euratomas (3) Airijai buvo leista naudoti apytikrius apskaičiavimus Direktyvos 2006/112/EB X priedo B dalyje nurodytos kategorijos – keleivių vežimo (10 punktas) – sandoriams nuo 2009 m. sausio 1 d. iki 2018 m. gruodžio 31 d.;
                  
               
                     (3)
                  
                  
                     2019 m. balandžio 30 d. raštu Airija paprašė Komisijos leisti toliau naudoti tam tikrus apytikrius apskaičiavimus nuosavų išteklių iš PVM bazei apskaičiuoti. Airija negali tiksliai apskaičiuoti keleivių vežimo sandorių, nurodytų Direktyvos 2006/112/EB X priedo B dalies 10 punkte, nuosavų išteklių iš PVM bazės. Tokiam apskaičiavimui atlikti greičiausiai prireiktų nepagrįstai didelių administracinių sąnaudų, palyginti su nedideliu tokių sandorių poveikiu Airijos bendrai nuosavų išteklių iš PVM bazei. Airija gali atlikti apskaičiavimus naudodama tos kategorijos sandorių apytikrius apskaičiavimus. Todėl Airijai turėtų būti leista ir toliau naudoti tam tikrus apytikrius apskaičiavimus su keleivių vežimu susijusių nuosavų išteklių iš PVM bazei apskaičiuoti;
                  
               
                     (4)
                  
                  
                     siekiant skaidrumo ir teisinio tikrumo, tikslinga nustatyti leidimo taikymo trukmę,
                  
               PRIĖMĖ ŠĮ SPRENDIMĄ:
         
            1 straipsnis
            Siekiant apskaičiuoti nuosavų išteklių iš PVM bazę nuo 2019 m. sausio 1 d. iki 2023 m. gruodžio 31 d., Airijai leidžiama keleivių vežimui, kaip nurodyta Direktyvos 2006/112/EB X priedo B dalies 10 punkte, naudoti apytikrius apskaičiavimus.
         
         
            2 straipsnis
            Šis sprendimas skirtas Airijai.
         
         
            Priimta Briuselyje 2019 m. lapkričio 28 d.
            
               
                  Komisijos vardu
               
               Günther OETTINGER
               
                  Komisijos narys
               
            
         
         
            (1)  OL L 155, 1989 6 7, p. 9.
         
            (2)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).
         
            (3)  2009 m. gruodžio 22 d. Komisijos sprendimas 2010/5/ES, Euratomas, kuriuo Airijai leidžiama naudoti tam tikrus apytikrius apskaičiavimus PVM nuosavų išteklių bazei apskaičiuoti (OL L 3, 2010 1 7, p. 19).